สวัสดีค่ะ ช่วงสองสามอาทิตย์ที่ผ่านมาหนูรู้สึกblankกับชีวิตไปเลย รู้สึกว่าตัวเองไม่มีค่า เวลาใครถามว่าเป็นอะไร คำตอบที่ออกจากใจคือว่า'เหนื่อย'คำเดียวเลยค่ะ หนูไม่รู้ว่าหนูเหนื่อยกับอะไร เครียดเรื่องอะไร ไม่รู้เลย ตอนกลางคืนก็นอนไม่หลับ กว่าจะหลับได้เหมือนต้องใช้ความพยายามที่แลกมากับการปวดหัวค่ะ มันอึดอัดมากเลย ตอนนี้เรียนนิติ ปกติเป็นคนชอบอ่านหนังสือแต่ตอนนี้ไม่อยากจะทำต่อแล้วค่ะ จริงๆเคยมีความรู้สึกแบบนี้มาก่อนแล้วค่ะช่วงต้นปีตั้งแต่ตอนสูญเสียเสาหลักคือแม่ไป ตอนนี้รู้สึกโดดเดี่ยวมากเลยค่ะ บางคืนที่นอนไม่หลับก็ร้องไห้ออกมาแบบไม่มีสาเหตุ เคยไปหาช่วงแรกที่นอนไม่หลับ คุณจ่ายยาคลายเครียดมาให้เพื่อปรับการนอน แต่ก็ใช้ไม่ค่อยได้ผลเท่าไหร่ จนตอนนี้ก็กลับมามีความรู้สึกแบบนี้อีกแล้วค่ะ เหนื่อยมากเลยค่ะ หนูไม่โอเคกับตัวเองเลยในทุกวัน มันโหวงๆแปลกๆ พยามทุกอย่างทั้งออกกำลังกาย สวดมนต์เผื่อจะช่วยก็ไม่ได้ผลเลยค่ะ ตอนนี้กระทบชีวิตประจำวันเข้าไปแล้ว หนูควรทำยังไงดีคะ ไม่รู้จะหันหน้าไปปรึกษาใครแล้ว
สวัสดีค่ะ จากเหตุการณ์ที่เล่ามาเบื้องต้น อาจมีความเครียดและอึดอัดกับปัญหาในชีวิต ซึ่งจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากมีอาการมากจนทำให้มีความคิดอยากฆ่าตัวตาย รู้สึกไม่มีค่า อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมอะไรที่เคยชอบทำก็ทำแล้วไม่สนุกเหมือนเดิม อาจเป็นสัญญาณเบื้องต้นของภาวะซึมเศร้าหรือโรคซึมเศร้า ที่ควรเข้ารับการรักษา โดยอาจปรึกษากับนักจิตวิทยาหรือจิตแพทย์ค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า ออกกำลังกายก็เป็นวิธีการที่ดี ควรพูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น